Sabinet | Ontgroeningspraktyke in uitgesoekte Vrystaatse hoërskole en skoolkoshuise : &apos;n verkennende studie : geesteswetenskappe
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - Ontgroeningspraktyke in uitgesoekte Vrystaatse hoërskole en skoolkoshuise : &apos;n verkennende studie : geesteswetenskappe
Lynette Jacobs3 and
Corene De Wet4
p. 506 - 543
Keyword(s) : Hazing, Hoerskole, Inisiasie, Initiation, Ontgroening, Orientation, Orientering, School hostels, Secondary schools and Skoolkoshuise
Abstract HTML Metrics Related Content Abstract Ontgroeningspraktyke by Suid-Afrikaanse onderwysinstellings is in stryd met die Regulations to Prohibit Initiation Practices in Schools en die Suid-Afrikaanse Grondwet. Uit mediaberigte, asook beperkte navorsing oor die onderwerp binne &apos;n Suid-Afrikaanse konteks, wil dit egter voorkom asof ontgroening hier te lande algemeen voorkom. Die doel van hierdie artikel is om verslag te lewer oor &apos;n verkennende tweefase-ondersoek oor ontgroeningspraktyke en -beleide by uitgesoekte Vrystaatse hoërskole en skoolkoshuise. Twee teorieë, naamlik dat ontgroening tot groepsolidariteit lei en dat ontgroening &apos;n vergestalting van oorheersing is, onderlê die ondersoek waarop hierdie artikel gebaseer is. Tydens die eerste fase van die ondersoek is kwantitatiewe en kwalitatiewe data met behulp van &apos;n selfontwerpte vraelys ingesamel. Leerder-deelnemers (214) verbonde aan vyf hoërskole is met behulp van doelmatige, gerieflikheidsteekproeftrekking geïdentifiseer. Tydens die tweede fase van die ondersoek is onderhoude met twee departementshoofde gevoer. Die navorsingsresultate toon dat ontgroeningspraktyke &apos;n algemene verskynsel by die skole en skoolkoshuise wat aan die navorsingsondersoek deelgeneem het, is. Nuwelinge is voor en na skool en tydens pouses en sport- en kultuurbyeenkomste aan lawwe en onskuldige, maar ook aan fisies en emosioneel afbrekende en selfs gevaarlike ontgroeningspraktyke, onderwerp. Ten spyte van die algemene voorkoms van ontgroeningspraktyke is bevind dat die leerders tydens ontgroening nóg onbeskermd nóg negatief teenoor ontgroening as sodanig staan. Die ondersoek identifiseer redes vir die aanvaarding, instandhouding en selfs goedkeuring van ontgroeningspraktyke. Die algemene voorkoms van ontgroening by die skole wat aan die ondersoek deelgeneem het, impliseer dat grondwetlike beginsels, asook beleidsdokumente wat ontgroening verbied, nie by hierdie skole uitgeleef en gerespekteer word nie. Aanbevelings om ontgroeningspraktyke teen te werk word gedoen.
Litnet Persistent Link : http://hdl.handle.net/10520/EJC164199